Гваделупада ислам

200px|thumb|right|Гваделупа физик картада 
Гваделупада ислам (, ) ― азчылык дине. Pew тикшеренү үзәге мәгълүматы буенча, 2009 елда Гваделупада 2 000 гә якын мөселман яшәгән, бу сан ил халкының (446 мең кеше, 2019 елга) 0,4 % ын тәшкил итә. Гваделупаның мөселман ассоциациясе җитәкчесе департаментта 2500―3000 мөселман яшәвен хәбәр итә Ramadan : Le mois sacré de l'islam a débuté. Guadeloupe la 1ère. Мөселманнарның саны арта бара.

Гваделупа — Үзәк Америкада Кариб диңгезе бассейнында урнашкан Франция провинциясе (Франциянең диңгез арты территориясе). Гваделупада христианнар күпчелекне тәшкил итә ― 96 % (шуның 80 % ы – католиклар, азрагы – протестантлар), атеистлар – 2,5 %, башка диндәгеләр (Ислам, Яһүд дине, Һинд дине, Растафари, маронитлар һ. б.) ― ~2 %.  

 Тарих 
Франциянең Гваделупаны колонизацияләве 1635 елда башлана, ә 1674 елда Гваделупа Франция составына керә. Илдә күпчелек христианнар, әмма бу анда ислам юк дигән сүз түгел. Ислам дине Гваделупада 1940-еллардан тарала башлый. Мөһаҗирләрнең күбесе Кариб диңгезе бассейнының икътисади яктан көчсезрәк илләреннән Гваделупаның авыл хуҗалыгы секторында эшләү өчен күченеп килгән.

 Ислам җәмгыяте 
Гваделупада ике мөселман җәмгыяте гамәлдә:
 Гваделупаның мөселман ассоциациясе (Guadeloupe Muslim Association), 2015 елда төзелгән, җитәкчесе – Хабиб Н'Дау (Habib N'Daw).
 Гваделупаның Әхмәдия җәмгыяте (Jamaat-e-Ahmadiyya Guadeloupe), 2016 елда 5 әгъза катнашында төзелгән. Беренче дәгъватчы – Локман Әхмәд Баджва Сәхиб  (Luqman Ahmad Bajwa Sahib) Luqman Bajwa.   Quran Exhibition Guadeloupe. alhakam.org, 07.06.2019.

 Мәчет 
1990-еллар башында төбәктә беренче мәчет төзү идеясе тәкъдим ителә, проекты төзелә, әмма эш ярты юлда туктатыла. Аннары мөселманнар 60 кв. метр мәйданлы фатирны гыйбадәт кылу урыны (мәчет) итеп файдалана. Гваделупаның мөселман ассоциациясе тарафыннан идарә ителүче әлеге мәчет бүлмәсе 50 намаз укучыга исәпләнгән, җомга намазына килүчеләрнең барысын да сыйдырып бетерә алмый.

2015 елда оешкан Гваделупаның мөселман ассоциациясе Гваделупада махсус мәчет бинасы төзелешен башлауны максат итә, әмма Гваделупаның мөселман җәмгыяте аз санлы булу сәбәпле, мәчет төзегәндә җитди финанс кыенлыклары белән очраша. Muslim Guadalupe Sulap Apartemen Jadi Masjid. republika.co.id, 01.01.2018.

Хәзерге вакытта Гваделупада Райзетта (Raizet) һәм Гранд-Кампта (Grand-Camp) ике мәчет бар. 

 Моны да карагыз 
 Франциядә ислам  

 Искәрмәләр 

Төркем:Илләр буенча ислам
Төркем:Америкада ислам
Төркем:Гваделупада дин
Төркем:Буйсынган территорияләрдә дин
Төркем:Франциядә ислам